b'\n_START_ARTICLE_\nJonna Dwinger\n_START_PARAGRAPH_\nJonna Dwinger (15. september 1924 i Skive \xe2\x80\x93 25. december 2012) var en dansk journalist og madanmelder._NEWLINE_Hun var datter af landsretssagf\xc3\xb8rer Hugo Dwinger (d\xc3\xb8d 1957) og hustru, sekret\xc3\xa6r Ida f\xc3\xb8dt Bech (d\xc3\xb8d 1981). Jonna Dwinger blev student fra Viborg Katedralskole 1943, og i 1945 kom hun i praktik p\xc3\xa5 Vestlollands Avis. I 1946 blev hun ansat p\xc3\xa5 Politiken og var tilknyttet avisens Londonredaktion 1951-60. Hendes specialer var reportager fra auktioner og madanmeldelser. Da hun fyldte 70 \xc3\xa5r i 1994, gik hun p\xc3\xa5 pension, men fortsatte som freelancemedarbejder frem til 2003._NEWLINE_1982 udgav hun sammen med Ebbe M\xc3\xb8rk bogen Vores sommerk\xc3\xb8kken.'